****

**LOKIKIRJANI**

**Opas erikoislääkärikoulutuksen ja yleislääketieteen erityiskoulutuksen (YEK) yhdeksän kuukauden**

**terveyskeskusjaksoa varten**

Lokikirja löytyy osoitteesta:

<https://research.uta.fi/yle/yek-koulutus/>

Linkit päivitetty 6.2.2019

Sisällysluettelo

[ALKUSANAT 3](#_Toc337138)

[TERVEYSKESKUSJAKSO LÄÄKÄRIN AMMATILLISESSA JATKOKOULUTUKSESSA 4](#_Toc337139)

[Terveyskeskusjakson tavoitteet 4](#_Toc337140)

[Yleislääketieteen erityiskoulutus, YEK 5](#_Toc337141)

[Koulutuspaikat ja koulutuspaikoille asetetut kriteerit 6](#_Toc337142)

[KOULUTUSJAKSON SUUNNITTELU JA SEURANTA TERVEYSKESKUKSESSA 7](#_Toc337143)

[Terveyskeskusjakson kulku ja vaadittavat dokumentit 7](#_Toc337144)

[Ohjaava arviointi 8](#_Toc337145)

[Oppimisympäristön arviointi 8](#_Toc337146)

[Arvioinnin askelmerkit 9](#_Toc337147)

[Terveyskeskusjaksoni tavoitteet ja toteutuminen 10](#_Toc337148)

LIITTEET

[LIITE 1 SELVITYS AIKAISEMMISTA KOULUTUSPAIKOISTA JA KOULUTUSKUUKAUSISTA 16](#_Toc437417)

[LIITE 2 OHJAAVAN LÄÄKÄRIN NIMEÄMINEN 17](#_Toc437418)

[LIITE 3 TERVEYSKESKUSJAKSON ALOITUSKESKUSTELUN RUNKO 18](#_Toc437419)

[LIITE 4 LOPPUKESKUSTELUN AIHEITA 19](#_Toc437420)

[LIITE 5 KOULUTUSTODISTUS 20](#_Toc437421)

[LIITE 6 OHJAAMISEN ARVIOINTI - PALAUTE OHJAAJALLE TAI KOULUTTAJALLE 21](#_Toc437422)

[LIITE 7 VASTAANOTTOTAPAHTUMAN ARVIOINTILOMAKE 22](#_Toc437423)

# ALKUSANAT

**Hyvä terveyskeskuksessa kouluttautuva lääkäri**

Väestön terveys riippuu olennaisesti perusterveydenhuollon ja ehkäisevän työn onnistumisesta. Osaava ja ammattitaitoinen terveyskeskuslääkäri on hyvin toimivan perusterveydenhuollon yksi edellytys.

Kaikkien erikoisalojen erikoislääkärikoulutukseen ja yleislääketieteen erityiskoulutukseen (YEK) sisältyy vähintään yhdeksän (9) kuukauden koulutusjakso terveyskeskuksessa. Tässä lokikirjassa esitetään terveyskeskusjakson koulutukselliset tavoitteet sekä ne perusterveydenhuollon asiat, jotka jokaisen lääkärin tulisi tietää. Kaikkia näitä asiasisältöjä ei välttämättä pysty omaksumaan yhden koulutusjakson aikana. Koulutusjakson jälkeen lääkärillä tulee kuitenkin olla käsitys siitä, miten perusterveydenhuollossa toimitaan ja mitä siellä tehdään.

Lokikirja on tarkoitettu sekä kouluttautuvan lääkärin että hänen ohjaajansa avuksi. Tarkoituksena on auttaa jatko-opiskelijaa asettamaan itselleen osaamistavoitteita terveyskeskusjaksolle ja seuraamaan niiden saavuttamista. Lokikirjan käyttö on edellytys terveyskeskusjakson hyväksymiselle opintosuoritukseksi.

Lokikirja sisältää ohjeita ohjaavasta arvioinnista ja terveyskeskuksen arvioinnista oppimisympäristönä. Lokikirjassa on lyhyesti tietoa myös yleislääketieteen erityiskoulutuksen muista osa-alueista ja muistilista dokumenteista, joita tarvitaan terveyskeskuskoulutuksen eri vaiheissa.

Lokikirja on suunniteltu kaikkien viiden lääkärikoulutusta antavan yliopiston yhteistyönä.

Koulutuksen aikana voidaan hyödyntää myös Nuorten Lääkärien Yhdistyksen (NLY) toimittamaa ”*Selviämisopas nuorelle lääkärille*” sekä ”*Ohjauksessa osaamista, oivallusta ja onnistumisen iloa – opas yleislääketieteeseen erikoistumiseen”,* jotka löytyvät sivulta

<http://www.duodecim.fi/tuotteet-ja-palvelut/koulutus/julkaisut/>

Toivotamme Sinulle oppimisen ja työn iloa!

Keväällä 2017

Lokikirjan toimituskunta

Helsingin yliopiston yleislääketieteen ja perusterveydenhuollon osasto

Itä-Suomen yliopiston yleislääketieteen oppiala

Oulun yliopiston yleislääketieteen oppiala

Tampereen yliopiston yleislääketieteen oppiala

Turun yliopiston yleislääketieteen oppiala

# TERVEYSKESKUSJAKSO LÄÄKÄRIN AMMATILLISESSA JATKOKOULUTUKSESSA

Kaikkien erikoisalojen erikoistumiskoulutukseen ja yleislääketieteen erityiskoulutukseen (YEK) kuuluu **yhdeksän kuukauden terveyskeskusjakso**. YEK:n palveluja on mahdollista hyödyntää useiden alojen erikoistumiskoulutuksessa. Molemmat koulutukset voi aloittaa samanaikaisesti.

Kouluttautuva tekee lääkärin työtä laillistettuna ammattihenkilönä työnantajan ohjeiden ja valvonnan alaisena, mutta vastaa itse toiminnastaan. Jatko-opiskelijana hänellä on oikeus saada ohjausta työssään.

Yleislääketieteen erityiskoulutus on edellytys oikeudelle toimia yleislääkärinä sosiaaliturvajärjestelmän piirissä Euroopan Unionin muissa jäsenvaltioissa kuin Suomessa

Terveyskeskusjakson suorittamista varten tulee olla voimassa oleva opinto-oikeus yleislääketieteen erityiskoulutukseen ja/tai johonkin erikoislääkärikoulutukseen

Hakemuslomake opinto-oikeutta varten ja ohjeet ilmoittautumisesta läsnä olevaksi jatko-opiskelijaksi löytyy:

<https://research.uta.fi/yle/yek-koulutus/>

Opinto-oikeuden saamisen jälkeen ilmoittaudutaan vain kerran jatko-opiskelijaksi ja tämä on voimassa opintojen loppuun saakka.

## Terveyskeskusjakson tavoitteet

**Jakson jälkeen jatko-opiskelija**

* osaa toimia vastaanottotilanteessa ja on oppinut ajankäytön hallintaa
* osaa laatia kokonaisvaltaisen hoitosuunnitelman
* ymmärtää vuorovaikutuksen merkityksen potilaan kohtaamisessa
* tunnistaa perusterveydenhuollolle ominaisia diagnostisia strategioita sekä keskeisiä tutkimus- ja hoitomahdollisuuksia
* tuntee keskeisten kansanterveysongelmien ehkäisy- ja hoitokeinoja
* tunnistaa oman osaamisensa rajat
* kykenee käyttämään tietolähteitä hoitopäätösten tukena
* osaa toimia tiimin jäsenenä
* kykenee ottamaan vastuun päätöksistään, tunnistaa hoitopäätösten vaikutuksia, kustannuksia ja muita seurauksia
* tunnistaa kuntoutuksen osaksi hoitoa
* tuntee sosiaali- ja terveydenhuollon organisaatioiden toimintaa ja hoidon porrastusta
* ymmärtää perusterveydenhuollon, erikoissairaanhoidon ja sosiaalitoimen yhteistyön merkityksen

## Yleislääketieteen erityiskoulutus, YEK

Yleislääketieteen erityiskoulutuksen vaatimukset perustuvat EU-direktiiviin 2005/36/EY. Yksityiskohtaisempia ohjeita on STM:n asetuksessa 56/2015 ja yleislääketieteen erityiskoulutusta koskevissa yliopistosi yleisissä määräyksissä

<https://research.uta.fi/yle/yek-koulutus/>

Koulutuksen kesto on kokopäiväisenä kolme vuotta. Suomessa perustutkinnon suorittaneilla kesto on käytännössä kaksi vuotta, koska koulutukseksi voidaan hyväksyä lääketieteen lisensiaatin tutkintoon liittyvästä käytännön opetuksesta yksi vuosi.

Yleislääketieteen erityiskoulutuksen vaatimukset:

* Koulutuksesta **vähintään yhdeksän (9) kuukautta** tulee suorittaa lääkärin tehtävissä yliopiston hyväksymässä **terveyskeskuksessa** palvelussuhteessa kuntaan/kuntayhtymään ja **vähintään kuusi (6) kuukautta** **sairaalapalvelua** yliopiston hyväksymässä sairaalassa.
* **Lopun palvelun 9 kk** **voi suorittaa sairaalassa tai terveyskeskuksessa**.

Tästä palvelusta enintään kuusi (6) kuukautta voi tehdä myös muussa

yliopiston hyväksymässä yleislääkärin tehtäviin suuntautuvassa

terveydenhuollon laitoksessa tai yksikössä (esim. lääketieteellinen

tutkimus). Myös varusmiespalvelua tai ulkomailla suoritettua palvelua

voidaan hyväksyä sen sisällön mukaan.

* Koulutettavan lääkärin tulee **osallistua** säännöllisesti terveyskeskuksen ja sairaalan **toimipaikkakoulutukseen** sekä **suorittaa terveydenhuollon hallintoon ja sosiaaliturvajärjestelmään perehdyttävä vähintään 16 tunnin kurssimuotoinen koulutus.**

Terveyskeskusjakson sisältö

* Terveyskeskuspalvelun tulee olla monipuolista.
* Muut palvelun sisältöä koskevat ajantasaiset pysyväismääräykset
* Palvelunsa aikana kouluttautuva toimii vastuullisena työntekijänä noudattaen niitä̈ säädöksiä ja määräyksiä, joita tehtävistä̈ on erikseen annettu. Kouluttautuvaa lääkäriä koskevat normaalit työ̈- ja päivystysjärjestelyt.

Jatko-opiskelijan osaamisen karttumista seuraa ja arvioi nimetty ohjaava lääkäri. Terveyskeskuksen koulutuksesta vastaavien ja ohjaavien lääkärien tulee kouluttautua tehtäväänsä yliopiston kanssa sovitulla tavalla. Terveyskeskusjakson aikana käytetään lokikirjaa, joka on tärkeä jatko-opiskelijan oppimista tukeva työkalu. Sen täyttämisestä huolehtii kouluttautuva.

## Koulutuspaikat ja koulutuspaikoille asetetut kriteerit

Terveyskeskusjakso suoritetaan yliopiston koulutuspaikaksi hyväksymässä terveyskeskuksessa (sopimusterveyskeskus), joka täyttää seuraavat laatukriteerit:

* Terveyskeskuksessa on koulutuksesta vastaava lääkäri, joka nimeää kouluttautuvalle lääkärille henkilökohtaisen ohjaajan. Ohjaajan tulee olla palvelussuhteessa kuntaan tai kuntayhtymään ja osallistua ohjaajakoulutukseen yliopiston edellyttämällä tavalla.
* Terveyskeskuspalvelun tulee sisältää vähintään kaksi tuntia viikossa ennalta suunniteltua henkilökohtaista ohjausta, josta osa voi olla ryhmäopetusta.
* Kouluttautuvalla tulee olla mahdollisuus päivittäiseen kokeneen lääkärin konsultointiin.
* Ohjauksen tukena käytetään lokikirjaa.
* Terveyskeskuskoulutuksessa on varmistettu riittävä osaaminen kunnan vastuulla olevan kansanterveystyön sekä kunnan perusterveydenhuollon, erikoissairaanhoidon ja sosiaalitoimen yhteistyöstä.
* Terveyskeskuksessa työskentely sisältää keskeiset perusterveydenhuollon tehtävät.
* Terveyskeskuksessa järjestetään toimipaikkakoulutusta vuodessa vähintään 100 tuntia, josta osa tulee olla moniammatillista. Kouluttautuvan lääkärin tulee osallistua tähän koulutukseen.
* Kouluttautuvalla lääkärillä on mahdollisuus osallistua vähintään yksi päivä kuukaudessa toimipaikan ulkopuoliseen koulutukseen.

**Valtion kunnalle maksama koulutuskorvaus**

Kunnat voivat hakea koulutuskorvausta aluehallintovirastoilta (AVI) yleislääketieteen erityiskoulutukseen ja erikoistumiskoulutukseen liittyvästä yliopiston hyväksymän koulutusohjelman mukaisesta lääkärien koulutuksesta. Kyseessä on aikaisempi ns. EVO-koulutuskorvaus. Korvauksen edellytyksenä on vähintään kuukauden yhtämittainen koulutusjakso. Jatko-opiskelijan tulee olla kirjautuneena yliopistoon jatko-opiskelijaksi ja hänellä tulee olla koulutukseen kuuluvaa palveluaikaa jäljellä.

**Palvelussuhde kuntaan**

Ohjaajan tulee olla palvelussuhteessa kuntaan tai kuntayhtymään (Laki terveydenhuoltolain 60 ja 65 §:n muuttamisesta 313/2011). Tämä koskee niitä lääkäreitä, jotka suorittavat terveyskeskusjaksoa erikoislääkärikoulutusta varten 1.8.2011 alkaen. Yleislääketieteen erityiskoulutuksessa terveyskeskusjaksoa suorittavan lääkärin tulee olla palvelussuhteessa kuntaan tai kuntayhtymään vähintään yhdeksän kuukauden ajan. Tätä vaatimusta ei sovelleta niihin lääkäreihin, jotka ovat saaneet perusterveydenhuollon lisäkoulutusta koskevan opinto-oikeuden ennen 1.9.2010.

# KOULUTUSJAKSON SUUNNITTELU JA SEURANTA TERVEYSKESKUKSESSA

## Terveyskeskusjakson kulku ja vaadittavat dokumentit

YEK:n ja erikoislääkärikoulutuksen 9 kk terveyskeskusjakso

Jakson lopetus

Jakson toteutuminen

Vähimmäiskesto 1 kk

Jakson aloitus

|  |  |  |
| --- | --- | --- |
| * Työsopimus ja koulutussopimus * Koulutuksesta vastaava lääkäri/ylilääkäri * Todistus opinto-oikeudesta ja toimitettu selvitys aiemmin suoritetuista palveluista Liite 1) * Perehdytys (ohjelma sähköisesti mieluummin etukäteen) * Talon tavan mukaan * Ohjaavan lääkärin nimeäminen (liite 2) * Koulutuksesta vastaava lääkäri/ ylilääkäri * Aloituskeskustelu, jossa sovitaan jakson tavoitteet ja lokikirjan käyttö (liite 3) sekä ohjaustapaamisten aikataulu ja arviointitapa * Ohjaava lääkäri ja koulutettava | * Koulutussopimuksen mukainen monipuolinen työnkuva * Ohjaavan lääkärin tapaamiset aloituskeskustelussa sovitun mukaisesti * Saavutetun osaamisen ja uusien osaamistavoitteiden tarkastelu 2-3 kuukauden välein   (lokikirja sivut 10–15)   * Jatkuva arviointi ja palaute jakson aikana (esim. vastaanottotilanteen arviointi, liite 7) * esimies, ohjaaja/tutor, muu työyhteisö, potilaspalaute * Ohjaavan lääkärin arviointilomake (liite 6) | * Jakson arviointi lopetuskeskustelussa (liite 4) * Ylilääkäri tai ohjaava lääkäri ja koulutettava * Työtodistus * Ylilääkäri * Koulutustodistus (liite 5) * Koulutusvastaava tai toimipaikalla sovittu henkilö * [Sähköinen koulutuspaikan arviointi](https://www.webropolsurveys.com/Answer/SurveyParticipation.aspx?SDID=Fin202735&SID=7007e779-7fb2-44c0-9d13-f04008b021a0&dy=1895252959) * Todistus 16 tunnin kurssimuotoisesta terveydenhuollon hallintoon ja sosiaaliturvaan perehdyttävästä koulutuksesta * Lokikirja * Hakemus tiedekuntaan * Yleislääketieteen oppialan hyväksyminen |

## Ohjaava arviointi

Arviointi ja palaute ovat keskeisiä oppimista ja osaamisen karttumista ohjaavia tekijöitä. Lokikirja sisältää työkaluja arviointiin ja palautteen antoon. Perusterveydenhuollossa tarvitaan erityisesti työssä tapahtuvaa arviointia ja näkökulmaa kouluttautuvan suoriutumisesta käytännön työssä. Kouluttautuvan ja ohjaavan lääkärin on hyvä säännöllisesti arvioida kouluttautuvan taitoja ja suunnata kehittymistä osaamistavoitteiden mukaisesti. Arvioinnin sisällöstä ja ajankohdista sovitaan aloituskeskustelussa, jossa työskentelyjaksolle asetetaan tavoitteet.

Arviointitapoja voivat olla esimerkiksi

* koulutettavan toiminnan havainnointi/ vastaanoton seuraaminen
* potilaskertomusten ja potilastapausten analysointi yhdessä ohjaavan lääkärin ja muiden koulutettavien kanssa
* potilailta saatu palaute
* muun henkilöstön antama palaute
* vastaanotolta kertyvien toimintalukujen (käynnit, laboratoriotutkimukset, toimenpiteet, erilaiset lähetteet) analysointi

Ohjaavan lääkärin kanssa käytävien keskustelujen tulee olla vastavuoroisia. Niiden tarkoituksena ei ole arvostella, vaan ohjata oppimista ja syventää osaamista. Myös kouluttautuva voi esittää toivomuksia ohjaajalle. Tärkeätä on, että arviointikeskusteluja käydään riittävän usein jakson aikana eikä ainoastaan sen lopussa. Keskustelu ohjaavan lääkärin kanssa auttaa työn hallinnassa ja helpottaa itsearviointia.

## Oppimisympäristön arviointi

Kouluttautuvan työskentely- ja oppimisolosuhteiden tulee täyttää koulutusterveyskeskukselle ja -sairaalalle asetetut kriteerit. Jatko-opiskelijan tulee arvioida näitä oppimisympäristöön liittyviä asioita jokaisen terveyskeskusjakson lopulla täyttämällä arviointilomake osoitteessa:

<https://research.uta.fi/yle/yek-koulutus/>

Yliopistot ja sairaanhoitopiirien perusterveydenhuollon ja yleislääketieteen yksiköt käyttävät arviointitietoja lääkärikoulutuksen kehittämiseen yhdessä terveyskeskusten kanssa.

Jotta terveyskeskus saisi myös välitöntä palautetta oppimisympäristöstään ja ohjaustoiminnastaan, kouluttautuva sopii loppukeskustelun terveyskeskuksen koulutuksesta vastaavan lääkärin tai ohjaajan kanssa. Loppukeskustelussa voi käyttää lokikirjassa ehdotettua runkoa (liite 4), joka mukailee edellä mainitun arviointilomakkeen sisältöä.

## Arvioinnin askelmerkit

***Aloituskeskustelu*** (kirjaaminen)

Osallistujien kolmikanta: koulutuksesta vastaava lääkäri/ylilääkäri, ohjaava lääkäri ja kouluttautuva.

Ohjaavan lääkärin nimeäminen (liite 2).

Opinto-oikeustodistus

Aikaisemmat koulutuspaikat (liite 1).

Kartoitetaan ohjattavan tarpeet, tavoitteet, toiveet sekä voimavarat ja kirjataan nämä muistiin (liite 3).

Kerrotaan työnantajan toiveet ja tavoitteet työskentelyn suhteen

***Väliarvio 1-2 kk***

Arvioinnin sisältö: käytännön sujuvuus, työn hallinta, palkkiot, tilastointi, konsultaatiotuen riittävyys.

Keskustelu työyhteisöltä saadusta palautteesta.

Ohjattavan palaute perehdytyksestä ja ”fiilikset”.

Terveyskeskuksessa kummastuttavien asioiden läpikäynti ja niistä nousevat kehitysideat.

***Väliarvio 3-4 kk***

Arviointi työskentelystä 1: erityisesti potilastyö, vuorovaikutus, työn rajaaminen, epävarmuuden hallinta.

Vastaanottotilanteen arviointi (Liite 7).

Potilaspalautteet

Lokikirjan hyödyntäminen

Aloituskeskustelun tavoitteiden arviointi ja heikoiksi koettujen alueiden vahvistussuunnitelma.

******

***Väliarvio 6-7 kk***

Arviointi työskentelystä 2: yleislääkäritasoisen osaamisen arviointi.

Palaute muilta työntekijöiltä ja ohjattavalta itseltään.

Vastaanoton seuranta: yleislääkärin työn sisältö, esim. monisairas potilas, WONCA-puu.

Tavoitteiden arviointi

Muille erikoisaloille erikoistuvat: tk:n ja tulevan erikoisalan välinen yhteistyö, hoidon jatkuvuus, hoitopolut.

***Loppukeskustelu***

Osallistujien kolmikanta: koulutuksesta vastaava lääkäri/ylilääkäri, ohjaava lääkäri, kouluttautuva lääkäri (Liite 4).

Koulutustodistus ja työ-/palvelutodistus

Oppimisympäristön arviointi (webropol/ e-lomake)

Ohjaamisen arviointi (Liite 6).

Tavoitteiden toteutumisen arviointi ja jakson kehittämisehdotukset

Uran jatkon hahmottelu

.

Uran jatkon hahmottelua

## Terveyskeskusjaksoni tavoitteet ja toteutuminen

Oheisessa taulukossa on kokonaisuuksia, jotka kuuluvat terveyskeskuslääkärin työhön. Eri terveysasemilla lääkärin työnkuva voi olla hyvinkin erilainen. Ei ole tarkoitus, että kaikkea tulisi osata tai oppia kerralla. Mieti mitkä näistä osa-alueista ovat sinulle tärkeitä, ja miten voisit niissä kehittyä. Pohdi ja arvioi osaamistasi säännöllisesti.

|  |
| --- |
| **Yleislääkärin työnkuva**  Ymmärrän valikoitumattomien potilaiden merkityksen diagnostiikassa ja työnhallinnassa. Kaikille potilaan ongelmille ei voi eikä tarvitse löytää diagnoosia.  Ymmärrän potilaslähtöisen työotteen: potilas-lääkärisuhteen merkitys, hoitosuhteen jatkuvuus, tiimi/moniammatillinen yhteistyö.  Tavalliset taudit ovat tavallisia.  Huolehdin omasta jaksamisestani. |

|  |  |  |  |
| --- | --- | --- | --- |
| **Tavoitteet käytännössä**  Koulutusjaksoni tulee olla monipuolinen, katso liite 5. koulutustodistus.  Jakson aikana opin työnhallintaa ja päätöksentekoa.  Olen tietoinen toimintani aiheuttamista kustannuksista. | **Asiat jotka jo sujuvat** | **Kehittymiskohteet** | **Keinot kehittymiseen** |
| **KANSANSAIRAUKSIEN EHKÄISY, HOITO JA SEURANTA**  Valtimotautien riskitekijät ja kokonaisriskin arviointi, verenpainetauti, sepelvaltimotauti, sydämen vajaatoiminta, eteisvärinä, aivovaltimotauti, perifeerinen valtimotauti, diabetes, lihavuus, krooninen munuaissairaus, astma, keuhkoahtaumatauti, degeneratiiviset ja tulehdukselliset nivelsairaudet, depressio, syöpätautien seuranta. |  |  |  |

|  |  |  |  |
| --- | --- | --- | --- |
| **PITKÄAIKAIS- JA MONISAIRAIDEN POTILAIDEN HOITO**  Fyysisen ja psyykkisen kokonaisuuden hoito, lääkityksen arviointi, lääkelistan ylläpito, lääkeaineinteraktiot, tutkimusten järkevä käyttö.  Moniammatillisen hoitosuunnitelman teko, hoidon koordinointivastuu yleislääkärillä.  Moniongelmaisuus, terveyspalveluita paljon käyttävien tunnistaminen. | **Asiat, jotka jo sujuvat** | **Kehittymiskohteet** | **Keinoja kehittymiseen** |
| **PÄIVYSTYSMUOTOINEN VASTAANOTTO**  Elvytys.  Triage, keskittyminen olennaisiin asioihin.  Potilaan tilanteen selvittely ja hoito, tarvittavan jatkohoidon järjestäminen. |  |  |  |
| **MIELENTERVEYSPOTILAAN HOITO**  Tahdosta riippumattomaan hoitoon toimittaminen, itsemurhariskin arvioiminen ja akuuttia psykiatrista hoitoa tarvitsevien tunnistaminen.  Diagnosointi ja hoito: komplisoitumaton depressio, paniikkihäiriö, sosiaalinen fobia ja yleistynyt ahdistuneisuushäiriö, työuupumus ja unihäiriö.  Perusterveydenhuollon ja julkisen psykiatrisen erikoissairaanhoidon työnjaon ymmärtäminen. |  |  |  |
| **PÄIHDEPOTILAAN HOITO**  Riippuvuuden varhaistunnistaminen, audit, mini-interventio. PKV-lääkkeiden väärinkäyttö, deliriumin tunnistaminen, alkoholiriippuvuuden hoito, katkaisuhoito, eri laitoshoitomuodot, A-klinikka, AA-kerho, kokemusasiantuntija.  Ajokykyasiat. |  |  |  |

|  |  |  |  |
| --- | --- | --- | --- |
| **TOIMENPITEET – steriliteetistä huolehtiminen**  **Injektiot ja punktiot:** kortisoni- ja puuduteinjektio pehmytkudoksiin, nivelpunktio ja -injektio, johtopuudutus, cystofixin vaihto, verinäytteen ottaminen, i.v.-infuusio, poskiontelopunktio.  **Kipsaukset, reponointi ja sidonta:** mitellan asennus, nilkan nyrjähdyksen ortoosihoito, lapsen värttinäluun proksimaalisen subluksaation reponointi, radiuksen tyyppimurtuman reponointi, dorsaalinen kipsilasta, saapaskipsi.  **Pienkirurgiset toimenpiteet:** haavan puudutus ja ompelu, paiseen avaus, ihotuumorin poisto, koepalan otto. Sisään kasvaneen kynnen reunan leikkaus ja fenolisaatio, kynnen poisto  **Muut toimenpiteet:**  korvavahan poisto, nenäverenvuodon hoito, vierasesineen poisto nenästä,  sarveiskalvorikan poisto, luomen kääntö, silmänpaineen mittaus,  keuhkoputkia avaavien lääkkeiden annostelu spiralla tai babyhalerilla.  PAPA- ja fluornäytteen otto, proktoskopia,  kierukan ja ehkäisykapselin asettaminen. | **Asiat, jotka jo sujuvat** | **Kehittymiskohteet** | **Keinoja kehittymiseen** |
| **AIKUISTEN TERVEYSTARKASTUKSET**  Ajokorttitarkastus, työttömien terveystarkastukset, asevelvollisten tarkastukset.  Seulonnat: PAPA ja mammografia.  Ennaltaehkäisy/ennalta ehkäisevä työote. |  |  |  |

|  |  |  |  |
| --- | --- | --- | --- |
| **PERHESUUNNITTELUNEUVOLA**  Ehkäisymenetelmien valinta ja vasta-aiheet. Sukupuolitautien ehkäisy, toteaminen ja hoito. | **Asiat, jotka jo sujuvat** | **Kehittymiskohteet** | **Keinoja kehittymiseen** |
| **ÄITIYSNEUVOLA**  Lääkärin ja terveydenhoitajan asetuksen mukaiset tarkastukset. Työnjako äitiyspoliklinikan kanssa, neuvolan seulontaohjelmat, raskauden keston määrittäminen, sydänäänten kuuntelu, SF-mitta, tarjonnan arviointi, kohdunsuun tila, raskauden ajan infektiot, lääkehoito, jälkitarkastus, synnytyksen jälkeinen ehkäisy, imetyksen tukeminen.  Lääkärintodistus äitiysrahaa ja erityisäitiysrahaa varten.  Ennakoiva lastensuojeluilmoitus. |  |  |  |
| **LASTENNEUVOLA**  Lääkärin ja terveydenhoitajan asetuksen mukaiset tarkastukset, normaalin kasvun ja kehityksen seuranta sekä poikkeavuuksien huomioiminen, näkö- ja kuulopoikkeavuudet, sydänäänet, lonkkaluksaatio, piilokiveksisyys. Rokotusohjelman mukaiset rokotukset.  Riskiperheiden tunnistaminen, lastensuojeluilmoitus. |  |  |  |
| **KOULU- JA OPISKELIJATERVEYDENHUOLTO**  Nuorten asetuksenmukaiset terveystarkastukset, nuorison terveystodistus, normaalin kasvun ja kehityksen seuranta sekä puberteettikehityksen tunnistaminen, skolioosi, ylipaino, masennus, syömishäiriöt, akne, atopia, nuorten päihteiden käyttö ja sen tunnistaminen, oppimisvaikeudet, koulukiusaaminen, psykososiaalinen selviytyminen, ADHD, riskiperheiden tunnistaminen, lastensuojeluilmoitus, yhteistyö koulun muun henkilökunnan kanssa, ammatinvalintaan liittyvät rajoitukset. |  |  |  |

|  |  |  |  |
| --- | --- | --- | --- |
| **GERIATRISEN POTILAAN HOITO JA KOTIHOITO**  Iäkkään toimintakyvyn ja lääkityksen arviointi.  Iäkkäiden tyypilliset ongelmat: ortostaattinen hypotonia, huimaus, kaatuilu, näön ja kuulon ongelmat, mieliala, kognitio, munuaisen vajaatoiminta, virtsankarkailu, gerastenia, osteoporoosi, yksinäisyys, ravitsemus.  Muistiseulat, sosiaalietuudet, kotona pärjääminen, kotiapu, omaishoitajat.  Hoitotahto, palliatiivinen hoito, saattohoito. | **Asiat, jotka jo sujuvat** | **Kehittymiskohteet** | **Keinoja kehittymiseen** |
| **VUODEOSASTO JA MUUT HOITOYKSIKÖT**  Lähettäminen vuodeosastolle, osaston toiminta, potilaan hoitoprosessi: hoitosuunnitelma, tutkimusten järkevä käyttö, kuntoutus, kotiutus, toimiminen moniammatillisessa tiimissä, lausunnot ja etuudet.  Eri hoitomuotojen tunteminen, palvelutarpeen arviointi, pitkäaikaishoito, kotisairaala, intervallihoito, kuntoutuspäiväsairaala, päiväkeskustoiminta, hoivakoti, tehostettu palveluasuminen, yhteistyö kotihoidon kanssa.  Hoitotahto, palliatiivinen hoito, saattohoito. |  |  |  |
| **KUNTOUTUSTOIMINTA**  Kuntoutusta järjestävät tahot: julkinen/yksityinen sektori, kela, vakuutuslaitokset, potilasjärjestöt, lääkinnällinen kuntoutus, fysioterapia, toimintaterapia, puheterapia, apuvälinelainaus.  Työ- ja elinkeinotoimisto, kuntoutussuunnitelma, avokuntoutus, laitoskuntoutus.  Työkykyarviot. |  |  |  |

|  |  |  |  |
| --- | --- | --- | --- |
| **TARTUNTATAUTIEN TORJUMINEN JA YMPÄRISTÖTERVEYDENHUOLTO**  Perehtyminen tartuntatautien torjuntaan kunnassa, ilmoitusmenettely, potilaalle maksuttomat lääkkeet, toiminta vesi- ja ruokavälitteisen epidemian epäilyssä,  rokottamisen perusteet ja tärkeimmät rokotukset, maahanmuuttajan terveystarkastus. | **Asiat, jotka jo sujuvat** | **Kehittymiskohteet** | **Keinoja kehittymiseen** |
| **VIRKALÄÄKÄRIN TEHTÄVÄT**  Raskauden keskeytys- ja sterilisaatioasiat, virka-apupyyntö, pakkohoitokriteerit, isyystutkimukset, kuoleman syyn selvittely. |  |  |  |
| **LAUSUNNOT JA TODISTUKSET**  A-todistus, B-lausunto: sairauspäiväraha, kuntoutus, eläke, erityiskorvattavat lääkkeet, C-lausunto: vammaisedut, eläkkeensaajan hoitotuki, D- ja E-lausunto, nuorison terveystodistus, T-todistus, ajokorttilausunto, vammaispalvelulain mukaiset lausunnot (kuljetuspalvelu), vammaisen pysäköintilupa (haittaluokat), autoveron palautus, edunvalvojan lausunto, hoitotahto, kuolintodistus, ilmoitus syöpärekisteriin.  SV3FM: tutkimus- ja hoitomääräys yksityiseen hoitolaitokseen. Lausunnon antamisvelvollisuus, syy-yhteyden käsite. |  |  |  |

|  |
| --- |
| Vihjeitä kehittymiseen:   * itseopiskelu: Terveysportti, Käypä hoito -suositukset, opetusvideot, YouTube * ohjaajan kanssa käydyt keskustelut * vertaisoppiminen |

LIITE 1 SELVITYS AIKAISEMMISTA KOULUTUSPAIKOISTA JA KOULUTUSKUUKAUSISTA

Koulutusta suorittava lääkäri täyttää lomakkeen ja palauttaa sen työnantajalle palvelusuhteensa alkaessa.

Työnantaja tarvitsee näitä tietoja hakiessaan aluehallintovirastosta erityisvaltionosuutta koulutusjaksoista.

|  |
| --- |
| Nimi ja syntymäaika |
| Laillistamispäätöksen päivämäärä |
| Koulutusohjelma   * Yleislääketieteen erityiskoulutus1   Yliopisto, johon on rekisteröitynyt tai jossa on opinto-oikeus  …………………………………………..............................................................................  Opinto-oikeuden myöntämisen tai rekisteröitymisen päivämäärä ..……/…….. 20…….     * Erikoislääkärikoulutus, erikoisala1 …………………………………………………………………...   Yliopisto, jossa on opinto-oikeus ………………………………………………………..  Opinto-oikeuden myöntämispäivämäärä ..……/…….. 20…….   * Ulkomailla tutkinnon suorittaneilta eräissä tapauksissa edellytetty palvelu   Sosiaali- ja terveysalan lupa- ja valvontaviraston (VALVIRA) päätös2 ……./……. 20……  1 Liitteeksi kopio yliopiston antamasta opinto-oikeus- tai rekisteröitymistodistuksesta  2 Liitteeksi kopio VALVIRA:n päätöksestä |
| Aikaisemmat koulutuspaikat ja koulutuskuukaudet/ -jaksot |
| Palvelu tässä koulutuspaikassa alkoi \_\_\_\_/\_\_\_\_ 20\_\_\_\_\_  Silloin koulutusohjelman mukaista palvelua oli suorittamatta yhteensä \_\_\_\_\_v \_\_\_\_\_ kk \_\_\_\_\_ pv  Siitä terveyskeskuspalvelua3 \_\_\_\_\_v \_\_\_\_\_ kk \_\_\_\_\_ pv  3Terveyskeskuskoulutusta sisältyy yleislääketieteen erityiskoulutukseen ja kaikkien erikoisalojen erikoislääkärikoulutukseen vähintään yhdeksän kuukautta. Terveyskeskuskoulutusta voi sisällyttää yleislääketieteen erityiskoulutukseen enimmillään 18 kuukautta ja erikoislääkärikoulutukseen erikoisalasta riippuen vaihtelevia määriä, jotka koulutusta suorittava lääkäri voi selvittää tutkintovaatimuksista oman yliopistonsa verkkosivulta. |

Koulutusta suorittavan lääkärin allekirjoitus ja pvm

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LIITE 2 OHJAAVAN LÄÄKÄRIN NIMEÄMINEN

|  |
| --- |
| **Toimintayksikkö** |
| **Ohjauksen ajanjakso**  \_\_\_\_\_\_/\_\_\_\_\_ 20\_\_\_\_ - \_\_\_\_\_/ \_\_\_\_\_ 20\_\_\_\_\_ |
| **Ohjattava**  Nimi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ohjauksen peruste   * Yleislääketieteen erityiskoulutusta suorittava lääkäri * Yleislääketieteeseen erikoistuva lääkäri * Muu erikoistuva lääkäri, erikoisala\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Muu, mikä\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Ohjaava lääkäri**  Nimi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Yleislääketieteen erikoislääkäri ( ) Kyllä ( ) Muu, \_\_\_\_\_\_\_\_\_\_\_\_\_\_\_\_\_\_\_\_\_\_    Työsuhde kuntaan tai kuntayhtymään ( ) Kyllä ( ) Ei |
| **Ohjattavan kanssa sovitaan seuraavista käytännön asioista:**   * Perehdytys * Työjärjestelyt ohjaajan ja ohjattavan tapaamisia varten * Mahdollisuudet päivittäiseen kokeneen lääkärin konsultointiin * Päivystysjärjestelyt ja takapäivystys * Toimipaikkakoulutus * Ulkopuoliset koulutukset * Muuta, mitä |
| Paikka ja aika |
| Allekirjoitukset  Ohjattava \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ohjaaja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Toimintayksikön koulutusvastaava \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Nimenselvennys |

Jakelu: Ohjattava, ohjaaja, koulutusvastaava/ ylilääkäri

LIITE 3 TERVEYSKESKUSJAKSON ALOITUSKESKUSTELUN RUNKO

* Aloituskeskustelu käydään ohjaajan ja koulutusta suorittavan lääkärin kesken.
* Tavoitteena on laatia mielekäs yksilöllinen kehittymissuunnitelma terveyskeskusjaksolle.
* Aloituskeskustelu on hyvä käydä ensimmäisten työviikkojen aikana.
* Aloituskeskustelussa painopiste on ohjattavassa, perehdytyksessä painopiste on talon tavoissa.
* Oppimistarpeiden arvioinnissa kannattaa käyttää luetteloa terveyskeskuksen keskeisistä toiminta-alueista ja niihin liittyvästä osaamisesta.
* Keskustelun runko kannattaa lähettää etukäteen osallistujille.
* Keskeiset asiat kannattaa kirjata mm. loppukeskustelua varten.

|  |
| --- |
| **Ohjaaja:**  **Ohjattava:**  **Aika ja paikka:** |
| 1. Terveyskeskusjaksoa suorittavan lääkärin tausta (aikaisempi työkokemus, osaaminen, vahvuudet) |
| 2. Ohjaajan tausta |
| 3. Ohjattavan ajatuksia perusterveydenhuollosta, käsitykset terveyskeskuslääkärin työstä ja odotukset jaksolta |
| 4. Ohjattavan pitkän aikavälin tavoitteet (ura ja erikoisala). Mitä tarvitset tältä jaksolta uraasi ajatellen? Mitkä asiat voivat hyödyttää sekä ohjattavaa että terveyskeskusta? |
| 5. Ohjattavan henkilökohtaiset lyhyen aikavälin tavoitteet. Mitä erityisesti haluat oppia ja missä haluat kehittyä tällä jaksolla? |
| 6. Terveyskeskusjakson yleiset tavoitteet (lokikirjan sivulla 6) suhteessa henkilökohtaisiin tavoitteisiin, yleislääketieteen erikoisalan erityispiirteet |
| 7. Muita asioita   * Toimipaikan konsultointi- ja ohjausjärjestelyt, teemakoulutukset, toimipaikkakoulutus, toimipaikan ulkopuolinen koulutus, ym.). * Lokikirjan käyttö |
| 8. Lopuksi rakennetaan mahdollisuuksien mukaan työnkierron runko ja koulutussuunnitelma. Aloitetaan niiltä toimintasektoreilta, joita ohjattava tuntee. |

LIITE 4 LOPPUKESKUSTELUN AIHEITA

Palautekeskustelu käydään terveyskeskuksen koulutusvastaavan lääkärin ja koulutusta suorittavan lääkärin kesken. Terveyskeskus voi hyödyntää palautekeskustelun tuloksia kehittäessään oppimisympäristöään ja ohjaustoimintaansa.

**Kliininen työskentely**

1.1 Miten toteutettiin perehdytys yksikön toimintaan? Saitko riittävän perehdytyksen?

1.2 Mitä tehtäviä kuului työnkuvaasi? Oliko työsi riittävän monipuolista terveyskeskuslääkärin työtä?

1.3 Mitä konsultaatiomahdollisuuksia oli käytettävissä? Saitko riittävästi konsultaatiotukea?

1.4 Miten työyhteisö tuki oppimistasi?

1.5 Millaisia mahdollisuuksia Sinulla oli vaikuttaa työjärjestelyihin?

**Ohjaus**

2.1 Oliko Sinulle nimetty ohjaava lääkäri?

2.2 Oliko Sinulle ja ohjaavalle lääkärille varattu työjärjestykseen aikaa ohjaamiseen?

2.3 Miten ohjaus suunniteltiin ja toteutettiin? Oliko ohjaus riittävän suunnitelmallista?

2.4 Kuuluiko ohjaukseen etukäteen valittujen, yleislääkärin työn kannalta

keskeisten teemojen käsittelyä? Mitä teemoja käsiteltiin?

2.5 Olivatko ohjauksen lähtökohtana oppimistarpeesi? Mitä oppimistarpeita Sinulla oli tällä palvelujaksolla?

2.6 Hyödynnettiinkö ohjauksessa lokikirjaa/erikoistuvan kansiota? Millaista hyötyä siitä oli?

2.7 Analysoitiinko kokemuksiasi työssä? Miten palautteen anto toteutui ja saitko riittävästi palautetta?

2.8 Oletko tyytyväinen saamaasi ohjaukseen? Mikä hyvää? Mitä parannettavaa?

**Toimipaikkakoulutus ja teoreettinen kurssimuotoinen koulutus**

3.1 Miten toimipaikkakoulutus toteutui terveyskeskuksessa (suunnitelmallisuus, säännöllisyys, laatu, määrä vähintään 100 tuntia/vuosi)?

3.2 Osallistuitko lääkärien kokouksiin/koulutuksiin?

3.3 Osallistuitko moniammatillisiin kokouksiin/koulutuksiin?

3.4 Oliko mahdollisuus osallistua terveyskeskuksen ulkopuoliseen koulutukseen keskimäärin yksi päivä kuukaudessa? Oliko koulutukseen osallistuminen mahdollista työajalla?

**Tiedonhaku**

4.1 Oliko käytössäsi työpaikan sähköposti sekä yhteydet verkossa oleviin tietokantoihin ja kirjastoihin?

4.2 Oliko kirjallisuutta saatavilla (esim. yleislääketieteen erikoislääkäritentin tenttikirjat ja -lehdet)?

**Lopuksi**

5.1 Mikä oli hyvää tässä terveyskeskuspalvelussa?

5.2 Mitä mielestäsi pitäisi kehittää?

5.3 Toitko terveyskeskukseen jotain uutta; tietoa, osaamista, asennetta tms.?

**Varmistetaan, että kaikki asiaan kuuluvat lomakkeet on täytetty ja allekirjoitettu!**

LIITE 5 KOULUTUSTODISTUS

**Opiskelijan henkilötiedot**

|  |
| --- |
| Nimi |
| Henkilötunnus |

**Terveyskeskusta ja palvelua koskevat tiedot**

|  |  |
| --- | --- |
| Terveyskeskuksen (terveysaseman) nimi | |
| Yliopisto, jonka kanssa terveyskeskuksella on voimassa oleva koulutussopimus | |
| Kunnan tai kuntayhtymän palveluksessa oleva nimetty ohjaajalääkäri jakson aikana | |
| Palvelu on ollut kokoaikaista………………\_\_\_/\_\_\_ 20\_\_\_ - \_\_\_/\_\_\_ 20\_\_\_\_  Palvelu on ollut osa-aikaista, viikkotuntimäärä \_\_\_\_ tuntia \_\_\_/\_\_\_ - \_\_\_/\_\_\_ 20\_\_\_\_ | |
| TYÖN MONIPUOLISUUS  Terveyskeskuskoulutukseen tulee kuulua vähintään 3 kk ajanvarausvastaanottoa ja sen lisäksi perehtymistä vähintään kolmeen muuhun eri toiminta-alueeseen. Kokoaikaista päivystysmuotoista vastaanottoa ja vuodeosastotoimintaa voi olla yhteensä enintään kolme kuukautta. | |
| Tässä koulutuspaikassa koulutukseen on kuulunut työskentelyä seuraavilla osa-alueilla:  □ Ajanvarausvastaanotto  □ Päivystysmuotoinen vastaanotto  □ Vuodeosasto ja muut hoitoyksiköt  □ Geriatrisen potilaanhoito, kotihoito  □ Lastenneuvola  □ Äitiysneuvola  □ Perhesuunnitteluneuvola  □ Koulu- ja opiskeluterveydenhuolto  □ Aikuisten terveystarkastukset, terveysneuvonta ja seulontatutkimukset  □ Kuntoutustoiminta  □ Mielenterveystyö  □ Päihdehuolto  □ Muu, mikä \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Jaksoon on sisältynyt:  □ Perehdytys  □ Ohjattavan ja ohjaajalääkärin aloituskeskustelu  □ Ohjaus- ja arviointikeskusteluja ohjaajan  kanssa noin kerran viikossa  □ Lokikirjan käyttö ohjaustapaamisissa  □ Mahdollisuus päivittäiseen kokeneen lääkärin  konsultointiin  □ Toimipaikkakoulutusta (työpaikan lääkärimeetingit  ja moniammatilliset koulutukset)  □ Toimipaikan ulkopuolista koulutusta  □ Tutustuminen koulutuspaikan alueen  sosiaalipalvelujärjestelmään  □ Loppukeskustelu koulutusvastaavan lääkärin  kanssa  □ Sähköisen arviointilomakkeen täyttäminen  jakson lopussa  □ Muuta, mitä  Tarvittaessa tarkempi selvitys kääntöpuolelle |
| Paikka ja aika | |
| Terveyskeskuksen koulutusvastaavan lääkärin tai vastaavan henkilön allekirjoitus ja nimen selvennys | |

Tämä selvitys terveyskeskusjaksosta tulee toimittaa yliopistoon haettaessa todistusta yleislääketieteen erityiskoulutuksesta tai terveyskeskusjakson hyväksymistä erikoislääkärikoulutuksen opintosuoritukseksi. Mukaan liitetään palkkatoimiston palvelutodistus, josta tulee ilmetä poissaolot ja keskeytykset. Tämä lomake on osoitteessa[**https://research.uta.fi/yle/yek-koulutus/**](https://research.uta.fi/yle/yek-koulutus/)

LIITE 6 OHJAAMISEN ARVIOINTI - PALAUTE OHJAAJALLE TAI KOULUTTAJALLE

Kouluttajan tehtävissä tarvitaan erityisosaamista, jonka kehittämisessä on mahdollista hyödyntää ohjattavilta kerättävää palautetta. Oheisessa lomakkeessa esitellään ohjaajan keskeisiä taitoja. Lomaketta voidaan käyttää eri tavoin. Kouluttaja voi pyytää esimerkiksi kerran vuodessa kaikilta tuolloin hänen ohjauksessaan olevilta lääkäreiltä arviointia ja palautetta, ja ne voidaan antaa jopa anonyymisti. Vaihtoehtoisesti kouluttaja voi pyytää palautetta samoilta ohjattavilta useaan otteeseen ohjaussuhteen aikana. Palautteet kannattaa säilyttää, koska usean eri ohjattavan näkemyksistä muodostuu vähitellen luotettava kuva ohjaajantaidoista ja keskeisistä kehittymiskohteista.

Palaute ohjaajalle

Arvioni ohjaajani tai kouluttajani............................................................ taidoista. Pvm:..............

Tämän arvioinnin tarkoitus on kehittää ohjaustaitoja. Tietoja käsitellään luottamuksellisesti.

Merkitse rastittamalla kunkin osa-alueen janalle nykyinen arviosi.

Kaipaa kehittämistä Osaa hyvin

**1. Opetus- ja ohjaustaidot**

Miten ohjaajasi tukee oppimistasi ja kehittymistäsi? 1 2 3 4 5 6 7 8 9

Miten hän ohjaa sinua pohtimaan vastauksia kysymyksiisi?

Miten hän kannustaa sinua tiedonhankintaan?

Miten hän antaa palautetta?

**2. Sosiaaliset taidot**

Miten ohjaajasi kuuntelee ohjaustilanteissa sinua 1 2 3 4 5 6 7 8 9

ja keskittyy asiaan?

Miten ymmärrettävää hänen viestintänsä on?

Miten hän suhtautuu ohjattavien yhteydenottoihin/konsultointeihin?

**3. Tavoitteellisuus**

Miten tavoitteellisesti ohjaajasi ohjaa sinua 1 2 3 4 5 6 7 8 9

tai ryhmässä tapahtuvaa oppimista?

**4. Kliiniset taidot** 1 2 3 4 5 6 7 8 9

**5. Terveydenhuollon toimintakokonaisuuden tuntemus**

Miten ohjaajasi tuntee eri toiminta-alueet? 1 2 3 4 5 6 7 8 9

Miten hän on tukenut sinua toimintakentän hahmottamisessa?

**6. Oman osaamisen tuntemus ja tiedon hankinta**

Miten ohjaajasi käyttää erilaisia tietolähteitä 1 2 3 4 5 6 7 8 9

(Terveysportti, kirjallisuus, kollegat, yhteistyöverkostot, ym.) ohjauksessa?

Valitse ja ympyröi näistä kuudesta osaamisalueesta kaksi, joissa ohjaajasi on taitava.

Valitse ja alleviivaa kaksi kehittämistä kaipaavaa osaamisaluetta.

Perustele valintasi vapaamuotoisesti lomakkeelle

LIITE 7 VASTAANOTTOTAPAHTUMAN ARVIOINTILOMAKE

Käyttöohje: Tällä työvälineellä voidaan arvioida sellaisia yleislääkärin osaamisalueita (mm. potilaslähtöisyys), joita on vaikeaa arvioida jälkikäteen esimerkiksi sairauskertomuksesta. Arviointi toteutetaan normaalissa työympäristössä siten, että arvioija seuraa ennalta sovitusti arvioitavan vastaanottoa (kesto 15–20 min) ja täyttää arviointilomakkeen vastaanoton aikana. Sen jälkeen käytävään palautekeskusteluun varataan noin 15 minuuttia. **Kukin osa-alue käsitellään erikseen ja arvioitava** **esittää oman näkemyksensä aina ennen arvioijaa.**

Arvioija .......................................................... Arvioitava ..............................................................

Arvioija on arvioitavan [ ] ohjaaja [ ] kouluttaja [ ] esimies [ ] muu, mikä? .............

Paikka ............................................................... Päivämäärä ...........................................................

Potilaan tulosyy ................................................................................................ Potilaan ikä ........

Potilaan sukupuoli [ ] mies [ ] nainen

Paljon opittavaa Riittävät taidot Erinomaiset taidot

1. Haastattelutaidot 1 2 3 4 5 6 7 8 9

Osaa ohjata keskustelua tarkoituksenmukaisilla

kysymyksillä ja ottaa huomioon myös potilaan

huolet, odotukset ja elekielen

2. Potilaan tutkiminen 1 2 3 4 5 6 7 8 9

Potilasta tutkiessaan osaa ottaa huomioon potilaan

muut sairaudet ja hyödyntää käytettävissä

olevat tiedot jatkosuunnitelmaan

Ottaa potilaan huomioon

3. Ammatillisuus 1 2 3 4 5 6 7 8 9

Kunnioittaa, kuuntelee, huomioi potilasta

Osaa luoda luottamuksellisen ilmapiirin

4. Päätöksenteko 1 2 3 4 5 6 7 8 9

Osaa tehdä loogisen jatkosuunnitelman

yhteisymmärryksessä potilaan kanssa

huomioiden riskit ja hyödyt

5. Vuorovaikutustaidot 1 2 3 4 5 6 7 8 9

Keskustelee potilaan kanssa

ymmärrettävällä ja empaattisella tavalla

6. Työnhallinta 1 2 3 4 5 6 7 8 9

Osaa hallita ajankäyttöä

Käyttää ajan ja muut voimavarat tehokkaasti

Osaa priorisoida

Tekee lopuksi koosteen potilaan läsnä ollessa

7. Yleisvaikutelma 1 2 3 4 5 6 7 8 9

Erityisen hyvää ..............................................................................................................................................................................................................

Kehittymisen kohde .........................................................................................................................................................................................................

Allekirjoitus (arvioija) ............................................................................................................

Allekirjoitus (arvioitava) ........................................................................................................

Kirjasta: Ohjauksessa osaamista, oivallusta ja onnistumisen iloa – Opas yleislääketieteen erikoistumiseen, luku 5. Työkaluja (1/2013)